title: "Jens Mungard/fe"
text: "Jens Emil Mungard (09.02.1885 - 13.02.1940) wiar en dachter faan Sal.\n\nLeewent \nJens Emil Mungard kaam a 9.2.1885 uun Keitem \u00fc\u00fcb Sal \u00fc\u00fcs dring faan Nann Peter Mungard an Elisabeth Mungard, b\u00e4\u00e4ren Schwennen, tu w\u00e4\u00e4lt. A 31. 3. 1900 kaam hi \u00fctj skuul. Hi wurd b\u00fc\u00fcr an auernaam det b\u00fc\u00fcrsteed faan san aatj. A 29. 4. 1910 befreid hi ham m\u00e4 Anna Andresen faan Feer. Jo hed 4 jongen m\u00e4n\u00f6ler. Uun a 1. w\u00e4\u00e4ltkrich wurd hi tu a Inselwache iintaanjen. 1936 wurd hi waler feestnimen. Hi kaam iarst uun't Gerichtsgef\u00e4ngnis uun Flensborig, faan diar haalet a Gestapo ham a 1. 2. 1939 uf an broocht ham uun't KZ Sachsenhausen. Diar stoorew hi a 13.2.1940\n\nWerk \nTroch Pieter de Clercq, diar m\u00e4 san aatj Nann Peter Mungard tupwerket, fing Jens E.Mungard uun jong juaren kontakt tu a waastfriisk literat\u00fc\u00fcr. Sodening kaam det, det hi h\u00f6g waastfriisk liitjen tu't s\u00f6lring auersaat. Uun det S\u00f6lring Leesbuk, wat 1909 faan Boy Peter M\u00f6ller \u00fctjden wurd faan Mungard det dachting \"Dial aur Is\" ufdr\u00fckt. Uun \"Dechtings an leedjis\", \u00fctjden faan Andreas H\u00fcbbe, wurd \"Str\u00f6ntistel\" an waler \"Dial aur Is\" ufdr\u00fckt.\nUun a naist juaren k\u00fcd ham f\u00f6l faan Mungard uun det bleed \"Sylter Zeitung\" lees. \u00d6ler steeden, huar ham sin w\u00e4rken lees k\u00fcd, wiar \"Fuar s\u00f6lring lir\" an det tidjskraft \"Sylter Land und Leute\".\nMungard hee uk 6 teaaterstaken skrewen.\n\nBispalen \n\nMin Bloom\n\nStr\u00f6ntistel es min Bloom,\nStr\u00f6ntistel neem's uk mi.\nJ\u00fc gr\u00f6\u00f6rt \u00fcp D\u00fcnems\u00f6n,\nIk \u00fcp des Leewents-Str\u00f6n,\nEn Proter haa wat bii\u0111!\n\nMuasem-Meln\n(Becht 1787, stellair 1918, ofbreeken 1928)\n\nD\u00fc Meln gre en ual,\nDin Ruaen hual jaar Wiil,\nDin Stiiner stel jens hual \nN\u00fc ee\u0111er Jaarens Iil.\n\nD\u00fc k\u00fcrst me Hemelswinj,\nMan dach ek s\u00f6ner Sweet,\nT\u00f6 Bruar dit Kuuren Grinj,\nMan salev waarst D\u00fc treet.\n\nDi Winj, di sjungt sin Wiis\nAur Str\u00f6n, aur D\u00fcnem, Hii\u0111.\nD\u00fc halst Din Wiil, letst wiis\nDin Ialer, net en blii\u0111.\n\nDi Sen, di s\u00fcnkt sa ruar,\nDi Winj wait s\u00f6ner Iil.\nFo ik uk fuar min Duar\nEn St\u00fcn t\u00f6 Freer en Wiil?\n\nLiterat\u00fc\u00fcr faan an auer Jens E. Mungard \n Jens E. Mungard: Str\u00f6ntistel en D\u00fcnemruusen: das lyrische Werk. Herausgegeben von Hans Hoeg. Norddorf/Amrum: Quedens 1995, .\n L.C. Peters: Nordfriesische Dichter. NFJb. 1949. S. 158-162.\n\nTexten \n Text:Dial aur Is\n\nLuke uk diar \n \n D\u00fcnemfisel, at plaant (\u00f6\u00f6mrang)\n Mungard, en CD faan Christoph Hansen, Martje Johannsen, Kalle Johannsen\n\nMungard\nMungard"